Acatistul şi Paraclisul Sfântului sfinţit mucenic Ciprian 
(2 octombrie) 


Sfinții mucenici Ciprian şi lustina, fecioara (2 octombrie): 


https://www.academia.edu/44260130/Sfin % C5 % A3ii_mucenici_Ciprian_% C5%9Fi_lustin 


a fecioara 2 octombrie 
https://archive.org/details/sf.-ciprian-si-iustina 


https://www.slideshare.net/steaemy 1/sfinii-mucenici-ciprian-i-iustina-fecioara-2-octombrie 


Și părtaş obiceiurilor şi următor scaunelor apostolilor fiind, lucrare ai aflat, de 
Dumnezeu insuflate, spre suirea privirii la cele înalte. Pentru aceasta, cuvântul 
adevărului drept învățând şi cu credinţa răbdând până la sânge sfințite mucenice 
Ciprian, roagă-te lui Hristos Dumnezeu să mântuiască sufletele noastre. 


Acatistul Sfântului Ciprian 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 


Cela ce mai înainte ai fost învăţător răutăţii şi te-ai arătat arhiereu prin cinstita 
fecioară lustina şi ca un păstor înţelept, din spinii înşelăciunii ai înflorit ca o floare 
prea frumoasă şi pe noi credincioşii, ne-ai umplut cu miresmele tămăduirilor şi de 
razele minunilor tale, întăreşte-ne ca să-ţi cântăm ţie: Bucură-te, sfinţite mucenice 
Cipriane, pururea Slăvite! 


Icosul 1 

Minunată s-a arătat viaţa ta, sfinte, că din pruncie slujirii idoleşti ai fost închinat, 
dar cunoscând Domnul râvna ta după cunoaşterea cea adevărată, ţi-a descoperit ţie 
printr-o fecioară curată pe Hristos singur Adevărul, de care taină şi pronie dumne- 
zeiască minunându-ne, cu credinţă cântăm ţie: 

Bucură-te, cel ce ai înfrânt slujirea idolească; 

Bucură-te, că ai vădit înşelăciunea diavolească; 

Bucură-te, că de cunoştinţa adevărului ai râvnit; 

Bucură-te, cel ce şi în păgâneasca cunoştiinţă te-ai arătat iscusit; 

Bucură-te, cel ce diavoleşti meşteşuguri şi vrăjitorii ai cunoscut; 

Bucură-te, că toate acestea mai apoi de ocară le-ai făcut; 

Bucură-te, că poţi să ne scapi de ispita diavolească; 

Bucură-te, că ne izbăveşti de rătăcirile eretice; 

Bucură-te, că ne arăţi calea spre adevăr; 


Bucură-te, că rugăciunile tale de tot răul ne scapă; 
Bucură-te, ajutorul celor înviforaţi; 

Bucură-te, că lumina ta tuturor o împarţi; 

Bucură-te, Sfinţite mucenice Cipriane, pururea Slăvite! 


Condacul 2 

Cu meşteşugurile vrăjilor tale, multe pagube şi răutăți ai săvârşit la început; dar 
apoi la cunoştinţa adevărului venind, ai răscumpărat vremea, aducând din rătăcire 
pe mulţi la Hristos şi învăţându-i să cânte lui Dumnezeu: Aliluia! 


Icosul 2 

Cartagina, Antiohia şi Egiptul te-au hrănit din pruncie cu cunoştinţă diavolească şi 
cu spurcata învăţătură a slujirii idoleşti, dar Domnul cu negrăită milostivirea Sa cea 
nebiruită de păcatele omeneşti, printr-o fecioară curată ţi-a rânduit întoarcerea; pe 
care milostivire slăvindu-o, ţie, celui ce te-ai învrednicit a o dobândi, îţi cântăm: 
Bucură-te, că Dumnezeu te-a întors de la păgâneasca slujire; 

Bucură-te, că aşa ai cunoscut a Sa milostivire; 

Bucură-te, îţi aducem noi, închinătorii lui Hristos; 

Bucură-te, căci întorcându-te, pe mulţi la Dumnezeu i-ai întors; 

Bucură-te, că şi azi eşti pildă vie celor rătăciţi; 

Bucură-te, că luminezi calea celor de eresuri orbiţi; 

Bucură-te, că păzeşti Biserica oilor cuvântătoare de rătăcire; 

Bucură-te, că o aperi pe Ea de dosădire; 

Bucură-te, îţi cântăm ţie cu umilinţă; 

Bucură-te, izbăvitorute de vrăjmaşul cel rău; 

Bucură-te, tămăduitorule al celor ce caută sprijinul tău; 

Bucură-te, Sfinţite mucenice Cipriane, pururea Slăvite! 


Condacul 3 

În chip minunat ţi-a rânduit Dumnezeu întoarcerea de la slujirea păgânească, 
Sfinte, că mai întâi a ales o fecioară curată cu numele lustina care, prin propo- 
văduirea diaconului Prailie, aflând taina întrupării lui Hristos şi Sfânta Sa învă- 
țătură, de la păgânătate a venit la creştineasca credinţă, învăţându-se a slăvi pe 
Dumnezeu şi a-l cânta Lui: Aliluia! 


Icosul 3 

Ca într-un pământ bun căzând sămânţa propovăduirii lui Hristos în inima lustinei a 
adus mult rod, căci aceasta împreună cu părinţii săi a venit la Hristos, slujindu-l 
Lui în rugăciune, în post şi în înfrânare, pe care lucru minunat văzându-l ne uimim, 


înțelegând în ce chip tainic orânduieşte Dumnezeu întoarcerea celor aleşi ai Săi la 
lumină şi cântăm ţie, celui ce îndelungă vreme ţi s-a pregătit cărare: 

Bucură-te, că Domnul te-a cunoscut pe tine a fi vas ales; 

Bucură-te, că mai întâi lustina, fecioara cea curată, pe calea Domnului a purces; 
Bucură-te, că printr-însa ţi s-a pregătit cărarea întoarcerii la Hristos; 

Bucură-te, că lustina întâi pe părinţii săi de la păgâneasca slujire i-a întors; 
Bucură-te, că lustina, mireasă aleasă a lui Hristos s-a dovedit; 

Bucură-te, că Lui în post şi multă rugăciune I-a slujit; 

Bucură-te, că sufletul ei s-a arătat pământ cu multă rodire; 

Bucură-te, că ne-a învăţat a ne închina Ziditorului, nu la a Sa zidire; 

Bucură-te, că şi azi daţi lumină celor îndoielnici; 

Bucură-te, că la voi aleargă cei ce în credinţă se arată şovăielnici; 

Bucură-te şi împreună cu lustina roagă-te pentru noi; 

Bucură-te, că prin rugăciunile voastre ne izbăvim din nevoi; 

Bucură-te, Sfinţite mucenice Cipriane, pururea Slăvite! 


Condacul 4 

Văzând râvna cea mare a fecioarei către Hristos, căci pe mulți începuse a-i întoarce 
de la păgâneasca slujire, urătorul de bine şi al oamenilor, a pornit asupra-i cumplit 
război al răutăţii, dar ea întărindu-se cu semnul Crucii, prin rugăciune zdrobea 


puterea diavolului, cântând lui Dumnezeu: Aliluia! 


Icosul 4 

Cu multă iscusinţă a socotit vrăjmaşul neamului omenesc a o abate pe lustina de la 
calea mântuirii, dar nu a priceput vicleanul că astfel lucra întoarcerea spre mântuire 
şi spre dumnezeiasca slujire încă şi a altor vase ale lui Dumnezeu şi cursa înşe- 
lătoare cu meşteşug, întinse ei, prin tânărul Aglaid, scolasticul voind a o vâna pe 
dânsa spre petrecerea cea în necurăţie. Dar, întărită fiind de puterea lui Hristos, 
păzită a fost de toată spurcăciunea, pentru care şi noi, uimiți de înţeleptele 
orânduiri ale lui Dumnezeu, grăim ţie: 

Bucură-te, că nimic nu au izbutit cursele diavoleşti asupra fecioarei celei curate; 
Bucură-te, că prin Aglaid, scolasticul buna ta râvnă trebuia să se arate; 

Bucură-te, că aşa orânduieşte Dumnezeu cărările mântuirii; 

Bucură-te, că ne înveţi pe noi a fi tari şi statornici la vremea ispitirii,; 

Bucură-te, că fecioara de uneltiri viclene nu s-a aratăt ispitită; 

Bucură-te, că prin darul cerescului ei Mire, de tot răul a fost păzită; 

Bucură-te, că meşteşugitele curse nu au înşelat-o; 

Bucură-te, că mieluşeaua lui Hristos, statornică buna sa râvnă a arătat-o; 

Bucură-te, că pilda ei trebuie să ne stea înainte; 

Bucură-te, Sfinte că ai prețuit curăţenia ei cuminte; 


Bucură-te, că prin ale voastre rugăciuni, suntem apăraţi de multe ispite; 
Bucură-te şi ale noastre rugăciuni fă-le înaintea Domnului bine primite; 
Bucură-te, Sfinţite mucenice Cipriane, pururea Slăvite! 


Condacul 5 

Neputând Aglaid nici cu ademeniri viclene şi nici cu sila a o atrage pe fecioara de 
la păzirea curăţeniei sale, a alergat la tine, Cipriane prea slăvite, care pe atunci erai 
cunoscut ca jertfitor idolesc şi mare vrăjitor şi fermecător, căci aşa orânduise 
Dumnezeu taina întoarcerii tale la Hristos, de care negrăită înţelepciune, noi 
minunându-ne, cântare aducem Lui: Aliluia! 


Icosul 5 

Cu necurată putere a vrăjilor tale ai încercat atunci, Cipriane, a ispiti curăţia 
fecioarei lustina, ca să o pleci pe ea spre dorirea cea aprinsă, spre necurăţia lui 
Aglaid şi s-a tulburat sufletul curat al fecioarei de războiul pe care diavolul îl 
ridicase asupra ei; dar întărindu-se cu semnul Crucii Sfinte şi cu puterea rugăciunii, 
a biruit săgețile aprinse, cele pornite împotrivă-i. De care lucru aflând, amar te-ai 
întristat, dar noi cântăm ţie: 

Bucură-te, Cipriane, că întristarea aceasta spre bucurie s-a arătat roditoare; 
Bucură-te, că s-a păzit curăția neprihănitei fecioare; 

Bucură-te, că s-a frânt boldul satanei prin cinstita Cruce; 

Bucură-te, ca şi azi rugăciunea ta biruinţă împotriva diavolului aduce; 

Bucură-te, că şi nouă credinţa lustinei spre pildă ne stă înainte; 

Bucură-te, că şi ţie însuţi, spre ajutor s-a făcut, Sfinte; 

Bucură-te, că aşa ai cunoscut amăgirea vrăjitorilor idoleşti; 

Bucură-te, că acum, cu rugăciunile tale, toată puterea celui rău biruieşti,; 

Bucură-te, că pe voi Sfinților Ciprian şi lustina, vă chemăm în ajutor; 

Bucură-te, că v-aţi făcut biruitori asupra tuturor rătăciților; 

Bucură-te, că prin tine s-a vădit zădărnicia credințelor păgâneşti; 

Bucură-te, că şi azi farmece şi descântece ca spurcate vrăjitorii le vădeşti; 
Bucură-te, Sfinţite mucenice Cipriane, pururea Slăvite! 


Condacul 6 

Văzând biruindu-se meşteşugirea vrăjilor tale cu puterea Crucii ţi-ai înnoit 
atacurile împotriva fecioarei lustina, căci aşa a voit Domnul ca să se vădească 
marea neputinţă şi înşelăciunea uneltirilor diavoleşti şi să se arate puterea Numelui 
lui Hristos, ca văzând minunea, toţi să-L lăudăm pe EI, cântând: Aliluia! 


Icosul 6 


Smerindu-şi trupul său cu postul şi rugăciunea, cu haina aspră îmbrăcându-se, 
lustina a biruit atacurile pe care mai vârtos diavolul le pornise împotriva ei. Iar el, 
uneltind cu vicleşug ca şi oarecând pe Eva să o amăgească, sub chipul unei femei 
venind, cu amăgitoare vorbe încerca să o ispitească ca şi cum ar fi voit să urmeze 
vieţii şi curăţiei ei. Dar acest chip de ademenire înţelegându-l lustina, a biruit 
uneltirile lui, pentru care noi grăim: 

Bucură-te, Cipriane, că stăruind în prigonirea fecioarei ai vădit puterea rugii; 
Bucură-te, că fecioara nu s-a amăgit de duhul înşelăciunii; 

Bucură-te, că prin stăruința ta în prigonire, ca şi oarecând Pavel, statornic te-ai 
arătat; 

Bucură-te, că statornicia ta în rău, îndelung iubitorul de oameni Dumnezeu a 
răbdat; 

Bucură-te, că mai înainte a cunoscut Domnul că vei fi statornic şi în credinţă; 
Bucură-te, căci ca şi Pavel ai vădit că cele rele le lucrai doar din neștiinţă; 
Bucură-te, că prin fecioara cea curată Hristos te-a luminat; 

Bucură-te, că prin ea Calea, Adevărul şi Viaţa ai aflat; 

Bucură-te, că şi pe cei ce sunt întru întunericul rătăcirii, îi luminezi; 

Bucură-te, că acum în lumina cerească te desfătezi; 

Bucură-te şi ne întoarce pe noi din orice rătăcire; 

Bucură-te, îți cântăm ţie, căutând prin tine mântuire; 

Bucură-te, Sfinţite mucenice Cipriane, pururea Slăvite! 


Condacul 7 

Aflând că prin acea vicleană uneltire nimic nu a sporit diavolul împotriva curăţiei 
lustinei, ai voit să afli cu ce putere îl biruieşte ea, zdrobind toate meşteşugurile lor 
şi ţi s-a adeverit că nu poate diavolul nici a privi spre semnul Crucii, căci foc ce-l 
arde şi departe îl goneşte ea este împotrivă-i; astfel ai început, o, Cipriane a 
înţelege puterea cu care se înarmează toţi închinătorii Crucii când aduc ei cântarea 
de laudă: Aliluia! 


Icosul 7 

Scârbit ai fost mai întâi, o sfinte, când ai văzut că puterea vrăjilor diavoleşti, pe 
care le credeai neînvinse încă din pruncia ta, este biruită de o fecioară nepu- 
tincioasă cu firea; dar apoi mintea ta cea doritoare de desăvârşită cunoaştere a 
început să se lumineze prin cunoştinţa Adevărului; de care bucurându-ne îţi 
cântăm: 

Bucură-te, vas primitor de adevărata lumină; 

Bucură-te, că ai venit la cunoştinţa adevărului printr-o fecioară creştină; 

Bucură-te, cel ce din pruncie ai dorit cunoaşterea cea adevărată; 

Bucură-te, că astăzi dracii de frica ta tresaltă; 


Bucură-te, că ai înfrânt puterea cu care ei odinioară te-au supus; 
Bucură-te, că lumea de uneltirile diavoleşti e păzită; 

Bucură-te, că prin aceasta credinţa noastră e întărită; 

Bucură-te, corabie, ce ai înfruntat marea cea înfivorată; 

Bucură-te, că lumina lui Hristos, ca un far în furtună ţi-a fost arătată; 
Bucură-te, că şi pe noi, păcătoşii, ne aduci la liman liniştit; 
Bucură-te, că pe mulţi să smulgi, din al patimilor noian ai izbutit; 
Bucură-te, Sfinţite mucenice Cipriane, pururea Slăvite! 


Condacul 8 

Voind să te amăgească diavolul cu uneltirile lui a iscodit altă înşelăciune şi mai 
vicleană ca să vă ameţească pe toți. Astfel s-a prefăcut luând chipul lustinei şi a 
intrat la Aglaid; acesta crezând că nălucirea e adevărată a strigat-o pe nume, dar 
minune: numai la auzul numelui fecioarei nălucirea s-a risipit. Şi noi înspăimântați 
fiind, cântăm lui Dumnezeu celui ce a dat o aşa putere oamenilor bineplăcuţi Lui: 
Aliluia! 


Icosul 8 

Cu spaimă cumplită a alergat Aglaid la tine, Cipriane, spunându-ţi cele petrecute, 
iar tu, ruşinat, fiindcă se vedea zădărnicia şi amăgirea vrăjilor tale, ai încercat 
nenumărate alte chipuri de asemănare ca să-l poţi face pe Aglaid sau pe tine însuţi 
să vă puteţi apropia de casa lustinei. Dar fiind voi cu cuget necurat nimic nu aţi 
izbutit, căci însuşi Mirele cel Ceresc păzea curăţia prea înţeleptei fecioare; pentru 
care noi cu umilinţă cântăm: 

Bucură-te, că nu ai amăgit-o nicidecum pe fecioara cea curată; 

Bucură-te, că prin statornica lustina multe taine s-au vădit; 

Bucură-te, că mai întâi puterea diavolului a fi neputincioasă s-a dovedit; 

Bucură-te, că puterea nebiruită a lui Hristos şi al Crucii Sale s-a arătat; 

Bucură-te, că ai cunoscut cum întăreşte Dumnezeu pe Sfinţii Săi în chip minunat; 
Bucură-te, că şi azi credinţele rătăcite din lume izgoneşti; 

Bucură-te şi ne înarmează pe noi prin credinţă împotriva celui rău; 

Bucură-te şi ne dă biruinţa împotriva diavolului, nouă, celor ce chemăm numele 
tău; 

Bucură-te şi împreună cu fecioara cea curată scapă-ne de ispitele cele neaşteptate; 
Bucură-te şi cursele lui Veliar sfărâmă-le şi fă-ni-le nouă arătate; 

Bucură-te, Sfinţite mucenice Cipriane, pururea Slăvite! 


Condacul 9 
Neizbutind nimic împotriva credinţei celei neclintite ale lustinei şi a curăţiei ei prin 
încercarea de a o arunca în prăpastia iubirii de plăceri trupeşti, ai căutat a o supune 


pe dânsa prin ispitirile durerii pornind asupra-i, ca şi oarecând asupra lui lov, 
mulţime de nenorociri; dar ea neîncetat rugându-se ca şi David grăia: Nu voi muri, 
C1 vie voi fi şi voi povesti lucrurile Domnului. Şi pentru toate proslăvea pe Dumne- 
zeu cântându-l: Aliluia! 


Icosul 9 

Dar nu numai asupra ei, ci şi asupra rudeniilor ei şi a toată cetatea slobozind 
blestemul, ai adus, o, Cipriane, vătămare, din mânia cea neîmblânzită şi din ruşinea 
cea multă ce ţi se făcuse, încât mulţi cetăţeni au mers la lustina voind a o sili pe ea 
să nu se mai împotrivească lui Aglaid, pentru a izbăvi cetatea de mulțimea vrăjilor 
tale; dar ea nu prin însoţire necurată, ci prin curate şi fierbinţi rugăciuni, a izbăvit 
pe toţi de tot răul, batjocorind meşteşugurile vrăjitoreşti; pentru aceea cu toţi 
văzând minunea lăudăm pe Dumnezeu şi cântăm ţie: 

Bucură-te, că nici iscoadele cele rele la rău nu au înduplecat-o; 

Bucură-te, că lustina s-a dovedit slujirii lui Hristos vas plecat; 

Bucură-te, că mulţi din aceia au cunoscut pe Hristos, prin minunata ei tămăduire; 
Bucură-te, că întreaga cetate a luat printr-însa izbăvire; 

Bucură-te, că mulţi au venit atunci la credinţă; 

Bucură-te, că tu însuţi ai fost zdruncinat în întreaga ta fiinţă; 

Bucură-te, că pentru a doua oară ai fost puternic cutremurat; 


Bucură-te, că încrederea în puterea vrăjilor tale ţi s-a destrămat; 

Bucură-te, că aşa a binevoit Dumnezeu prin minunata fecioară a-ţi lucra mântuirea; 
Bucură-te, că ne înveţi pe noi a răbda îndelung când suntem ispitiți; 

Bucură-te, că ne întăreşti pe noi a rămâne în credinţă statornici şi neclintiţi; 
Bucură-te, Sfinţite mucenice Cipriane, pururea Slăvite! 


Condacul 10 

Ruşinat fiind, Cipriane, de înfrângerea ce ai suferit-o printr-o tânără fecioară, tu, 
cel mult învăţat şi iscusit foarte în lucruri vrăjitoreşti şi înştiințându-te că toate 
meşteşugurile viclene cu puterea Crucii şi cu numele lui Hristos au fost biruite, ţi- 
ai venit întru simţire şi intru cunoştinţa Adevărului şi ai început a dosădi pe draci, 
slăvind pe Dumnezeu şi cântându-l, Lui: Aliluia! 


Icosul 10 

Văzând că te-ai trezit din somnul şi întunericul neştiinţei şi cu mânie sfântă îl 
ocărăşti, acum şi pe tine, slujitorul idoleştii închinări şi al diavoleştilor meşteşuguri 
vrăjitoreşti, ca să te piardă s-a pornit diavolul cu putere multă, încercând să te 
ucidă şi neavând tu nici un ajutor de la nimeni să te izbăvească, ţi-ai adus aminte 
de semnul Crucii, prin care se împotrivea lustina şi chemând numele lui Hristos ai 
biruit puterea diavolului, de care lucru prea minunat, cutremuraţi fiind, cântăm ţie: 


Bucură-te, Cipriane, că prin fecioara lustina ai venit la chemarea Numelui lui Hri- 
stos; 

Bucură-te, că întru Numele Lui ai zdrobit pe diavolul ce se pornise împotriva ta 
mai vârtos; 

Bucură-te, că ai aflat Lumina cea adevărată; 

Bucură-te, împreună cu fecioara cea curată; 

Bucură-te, că spre spurcata însoţire n-ai putut să o pleci; 

Bucură-te, că în Lumina lui Hristos, acum împreună cu ea petreci; 

Bucură-te şi ne întăreşte şi pe noi în chemarea Numelui lui Hristos; 

Bucură-te, că ni L-ai arătat nouă a fi dar prea luminos; 

Bucură-te, că şi prin tine a sporit Biserica cea biruitoare; 

Bucură-te, că te-a câştigat la credinţă lustina, cea curată ca o floare; 

Bucură-te şi ne învaţă şi pe noi a păzi curăţia; 

Bucură-te şi izbăveşte din nevoi pe cei ce iubesc fecioria; 

Bucură-te, Sfinţite mucenice Cipriane, pururea Slăvite! 


Condacul 11 

Arzându-ţi toate cărțile tale cele vrăjitoreşti înaintea credincioşilor, ai alergat la 
episcopul creştinesc, cerându-i lui să te unească prin Botez cu Dumnezeul lustinei 
şi având tu inimă înfrântă şi cu multă plângere pentru toate relele ce le-ai făptuit în 


viaţa ta de până atunci, primit ai fost în turma lui Hristos; căci a cunoscut 
Episcopul buna ta râvnire. Şi precum te-ai arătat odinioară grabnic la rău, te-ai 
dovedit apoi apring râvnitor şi slujitor vrednic al Dumnezeului Celui adevărat, 
nepripidând a-l aduce Lui neîncetat cântarea: Aliluia! 


Icosul 11 

Cu mare osârdie ai alergat, Cipriane, pe calea cea strâmtă şi anevoioasă, după ce ai 
aflat că Hristos este calea cea adevărată, dorind să răscumperi vremea petrecută în 
spurcată, slujire idolească şi totdeauna plângând pentru faptele cele rele de mai 
înainte. Drept aceea ai mers din putere în putere şi din bunătate în bunătate, încât 
degrab te-ai învrednicit a primi nu numai Botezul, ci ai păşit din treaptă în treaptă 
până la cinstea de episcop, păstorind cu râvnă turma lui Hristos. lar pe fecioara 
lustina, diaconiță şi igumenie într-o mănăstire de fecioare ai făcut-o. Pe care cin- 
stita înălțare văzând-o cu bucurie cântăm ţie: 

Bucură-te, Cipriane, că aşa răsplăteşte Dumnezeu inima curată; 

Bucură-te, că a cunoscut Dumnezeu râvna ta după cunoştinţa cea adevărată; 
Bucură-te, că aşa miluieşte Dumnezeu pe cei ce îndelungi ispitiri suferă; 

Bucură-te, că aşa te-ai arătat Arhiereu prea sfinţit; 

Bucură-te, ca şi pe lustina vrednică diaconiţă slujirii lui Hristos ai înălţat-o; 
Bucură-te, că igumenie şi povăţuitoare şi altor fecioare ai dat-o; 


Bucură-te, că ai păstorit turma lui Hristos cu multă râvnă şi silire; 

Bucură-te, că şi noi alergăm la tine, ca la un adevărat păstor, cu multă dorire; 
Bucură-te şi ne povăţuieşte pe noi pe calea mântuirii; 

Bucură-te şi fii lângă noi mereu în ceasul ispitirii,; 

Bucură-te, Sfinţite mucenice Cipriane, pururea Slăvite! 


Condacul 12 

Prin râvna ta şi a fecioarelor cele curate povăţuite de înţeleapta lustina se deşerta 
slujirea idolească, iar slava lui Hristos se înmulțea. O viaţă ca aceasta a ta şi 
sârguinţa cea pentru slujirea lui Hristos şi pentru mângâierea sufletelor omeneşti 
văzând-o diavolul, scrâşnea împotrivă-ţi voind cu orice chip să te piardă. Însă nu 
ştia pierzătorul că o şi mai mare şi nepieritoare slavă îţi pregătea şi sălăşluire cu 
cetele Sfinţilor; ca împreună cu ei pururea să cânţi lui Dumnezeu cântarea: Aliluia! 


Icosul 12 

Neştiind pierzătorul în ce chip să te piardă, căci se temea de puterea Crucii, a 
îndemnat pe păgâni să te clevetească înaintea ighemonului, că ai părăsit 
păgâneasca închinare şi slujire idolească, venind la creştineasca închinare a lui 
Hristos şi că pe mulți depărtezi de la spurcata slujire la idoli, sporind turma lui 
Hristos. Acestea auzind ighemonul şi neputând a te zăticni prin cuvinte meşte- 
şugite, te-a dat la muncire cumplită împreună cu fecioara lustina. lar voi, toate 
răbdându-le şi neplecându-vă la închinarea idolească, ighemonul a poruncit să vă 
ucidă pe voi prin tăiere de sabie. lar împreună cu voi s-a învrednicit de cununa 
mucenicească şi evlaviosul creştin Teoctist, care văzând moartea voastră cea 
nevinovată, a mărturisit şi el pe Hristos. Pentru aceea laude ca acestea aducem ţie: 
Bucură-te, că te-ai învrednicit a fi al turmei lui Hristos păstor nebiruit; 

Bucură-te, că şi lustina, fecioara nevoindu-se alături de tine s-a sfinţit; 

Bucură-te, că de vicleanul ighemon n-aţi fost amăgiţi; 

Bucură-te, că v-aţi arătat mărturisitori ai lui Hristos neclintiţi; 

Bucură-te, că astfel de cununa mucenicească aţi fost învredniciţi; 

Bucură-te, că acum prin sfintele tale moaşte multe tămăduiri se dăruiesc; 
Bucură-te, că râuri de daruri se revarsă celor ce te cinstesc; 

Bucură-te, că şi noi cu mare credinţă la tine năzuim; 

Bucură-te, că prin ale tale sfinte moaşte ajutor şi mântuire nădăjduim; 

Bucură-te şi te roagă pentru noi împreună cu Sfânta lustina şi Sfântul Teoctist; 
Bucură-te, şi primeşte de la noi jertfă de laudă acest smerit acatist; 

Bucură-te, Sfinţite mucenice Cipriane, pururea Slăvite! 


Condacul 13 (de trei ori) 


O, prea sfințite Cipriane, ierarhul cel cinstit al lui Dumnezeu, nevoitorule prea 
tare, împreună cu Sfânta muceniţă lustina şi Sfântul mucenic Teoctist, roagă-te lui 
Hristos Dumnezeu pentru cei ce pururea te cinstesc şi cu cântări măresc sfântă 
pomenirea ta şi cu rugăciunile tale, îmblânzeşte pe Stăpânul Hristos, pentru toţi 
mijlocind iertare de greşale şi izbăvire de toate cursele şi ispitirile diavoleşti, ca 
mântuindu-ne să-l cântăm împreună cu tine, în vecii nesfârşiţi, cântarea îngerească: 
Aliluia! 


Apoi se zice iarăşi: 


Icosul 1 

Minunată s-a arătat viaţa ta, sfinte, că din pruncie slujirii idoleşti ai fost închinat, 
dar cunoscând Domnul râvna ta după cunoaşterea cea adevărată, ţi-a descoperit ţie 
printr-o fecioară curată pe Hristos singur Adevărul, de care taină şi pronie 
dumnezeiască minunându-ne, cu credinţă cântăm ţie: 

Bucură-te, cel ce ai înfrânt slujirea idolească; 

Bucură-te, că ai vădit înşelăciunea diavolească; 

Bucură-te, că de cunoştinţa adevărului ai râvnit; 

Bucură-te, cel ce şi în păgâneasca cunoştiinţă te-ai arătat iscusit; 

Bucură-te, cel ce diavoleşti meşteşuguri şi vrăjitorii ai cunoscut; 

Bucură-te, că toate acestea mai apoi de ocară le-ai făcut; 

Bucură-te, că poţi să ne scapi de ispita diavolească; 

Bucură-te, că ne izbăveşti de rătăcirile eretice; 

Bucură-te, că ne arăţi calea spre adevăr; 

Bucură-te, că rugăciunile tale de tot răul ne scapă; 

Bucură-te, ajutorul celor înviforaţi; 

Bucură-te, că lumina ta tuturor o împarţi; 

Bucură-te, Sfinţite mucenice Cipriane, pururea Slăvite! 


Condacul 1 

Cela ce mai înainte ai fost învățător răutăţii şi te-ai arătat arhiereu prin cinstita 
fecioară lustina şi ca un păstor înţelept, din spinii înşelăciunii ai înflorit ca o floare 
prea frumoasă şi pe noi credincioşii, ne-ai umplut cu miresmele tămăduirilor şi de 
razele minunilor tale, întăreşte-ne ca să-ţi cântăm ţie: Bucură-te, sfinţite mucenice 
Cipriane, pururea Slăvite! 


După aceea zicem această: 


Rugăciune 


Stăpâne Doamne lisuse Hristoase, Dumnezeul nostru, Creatorule şi Chivernisi- 
torule a toate, Sfânt şi slăvit eşti; împăratul împăraților şi Domnul domnilor, slavă 
Ție. Tu Cel ce locuieşti în lumina cea nepătrunsă şi neapropiată, pentru rugăciunea 
mea, a smeritului şi nevrednicului robului Tău, depărtează demonii şi stinge 
viclenia lor de la robii Tăi; revarsă ploaie la bună vreme peste tot pământul şi fă-l 
să-şi dea roadele lui; copacii şi viile să-şi dea deplin rodul lor; femeile să fie 
dezlegate şi eliberate de nerodirea pântecelui; acestea şi toată lumea mai întâi fiind 
dezlegate, dezleagă şi toată zidirea de toate legăturile diavoleşti. Şi dezleagă pe 
robul Tău (numele) împreună cu toate ale casei lui de toate legăturile satanei, ale 
magiei, ale farmecelor şi ale puterilor potrivnice. împiedică Tu, Doamne 
Dumnezeul părinţilor noştri toată lucrarea satanei, Tu Cel ce dai dezlegare de ma- 
gic, de farmece, de vrăji şi de toate lucrările sataniceşti şi de toate legăturile lui şi 
distruge toată lucrarea vicleană prin pomenirea Prea Sfântului Tău nume. 


Aşa, Doamne, Stăpâne a toate, auzi-mă pe mine nevrednicul slujitorul Tău şi dez- 
leagă pe robul Tău (numele) de toate legăturile satanei şi dacă este legat în cer sau 
pe pământ sau cu piele de animale necuvântătoare sau cu fier sau cu piatră sau cu 
lemn sau cu scriere sau cu sânge de om sau cu al păsărilor sau cu al peştilor sau 
prin necurăţie sau în alt chip s-au abătut asupra lui sau dacă din altă parte au venit, 
din mare, din fântâni, din morminte sau din orice alt loc sau dacă a venit prin 
unghii de om, de animal sau gheare de pasăre sau prin şerpi (vii sau morţi) sau prin 
pământul morților sau dacă a venit prin străpungere de ace, dezleagă-le pentru 
totdeauna, în ceasul acesta, Doamne, cu puterea Ta cea mare. 


Tu, Doamne, Dumnezeul nostru, care cunoşti şi ştii toate, dezleagă, sfărâmă şi 
distruge, acum, lucrările magiei, iar pe robul Tău (numele) păzeşte-l cu toţi ai casei 
lui de toate uneltirile diavoleşti. 


Zdrobeşte cu însemnarea cinstitei şi de viaţă făcătoarei Cruci toate puterile potriv- 
nicilor. Pustieşte, distruge şi depărtează pentru totdeauna toate lucrările magiei, 
vrăjitoriei şi fermecătoriei de la robul Tău (numele). 


Aşa, Doamne, auzi-mă pe mine păcătosul slujitorul Tău şi pe robul Tău cu toţi ai 
casei lui şi dezleagă-i de demonul de amiază, de toată boala şi de tot blestemul, de 
toată mânia, nenorocirea, clevetirea, invidia, farmecele, nemilostivirea, lenea, 
lăcomia, neputinţa, prostia, neînţelepciunea, mândria, cruzimea, nedreptatea, trufia 
şi de toate rătăcirile şi greşalele, ştiute şi neştiute, pentru sfânt numele Tău, că 
binecuvântat eşti în veci. Amin. 


Paraclisul Sfântului mucenic Ciprian 


Grupul Sfântul mare mucenic Dimitrie din Craiova: 
https://www.youtube.com/watch?v=zsCgph5j8ec 


Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 


Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Impăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 


7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu Sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Apoi troparele acestea, glas IV, podobie: 


Cel ce 'Te-ai înălţat pe Cruce de bunăvoie, poporului Tău celui nou, numit cu nu- 
mele Tău, îndurările Tale dăruieşte-i, Hristoase Dumnezeule. Veseleşte cu puterea 
Ta pe credinciosul nostru popor, dăruindu-i lui biruinţă asupra potrivnicilor, având 
ajutorul Tău armă de pace, nebiruită biruinţă. 


Ca un slăvit ierarh şi purtător de biruinţă, ca cel ce ai mare îndrăzneală către 
Hristos Dumnezeu, Cipriane, lauda Părinților, roagă-te cu căldură ca să se izbăvea- 
scă pururea de toată nevoia şi necazul, de toată mâhnirea şi lucrarea vrăjmaşului 
cei ce te fericesc pe tine. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nici odinioară nu vom tăcea noi nevrednicii, a vesti puterile tale, Născătoare de 
Dumnezeu, că de nu ai fi stătut tu rugându-te pentru noi, cine ne-ar fi izbăvit dintru 
atâtea nevoi? Sau cine ne-ar fi păzit până acum slobozi? Nu ne vom depărta de la 
tine, Stăpână, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 


5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfântului 
Cântarea | 


Irmos: Apa trecând-o ca pe uscat şi din răutatea egiptenilor scăpând, israeliteanul 
striga: Izbăvitorului şi Dumnezeului nostru să-l cântăm. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Împovărat fiind de mulţimea păcatelor, şi rănit peste tot de săgețile ispitelor, alerg 
cu credinţă la al tău ajutor, Cipriane prea sfințite, uşurează-mă şi tămăduieşte-mă 
cu rugăciunile tale. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Stinge văpaia chinurilor mele, părinte milostive, ce m-a cuprins din pricina gre- 
şelilor mele şi a uneltirilor diavoleşti şi sănătate dăruieşte-mi cu rugăciunile tale. 


Stih: Sfinte sfinţite mucenice Cipriane, roagă-te lui Dumnezeu pentru noi. 

Plin fiind de lumina Sfintei Treimi, ca un tăinuitor al celor cereşti, alungă întune- 
ricul patimilor mele şi negura cea deasă a gândurilor celor rele, cu luminoasă 
mijlocirea ta, Cipriane fericite. 

Slavă Tatălui şi Fiului şi Sfântului Duh 

De toată răutatea celui viclean şi de împresurările vieţii, păzeşte-mă nevătămat, 
mucenice al lui Hristos şi cu rugăciunile tale alungă degrab mulţimea duhurilor 
celor rele. 


Şi acum şi pururea şi în vecii vecilor. Amin (a Născătoarei de Dumnezeu) 


Greşind de bunăvoia mea şi robindu-mă de obiceiuri necuvioase, la milostivirea ta 
alerg, Maică prea curată, tămăduieşte sufletul meu şi stinge-mi a trupului infocare. 


Cântarea a 3-a 

Irmos: Doamne, cela ce ai făcut cele de deasupra crugului ceresc şi ai zidit 
Biserica Ta, Tu pe mine mă întăreşte intru dragostea Ta, că Tu eşti marginea dori- 
rilor şi credincioşilor întărire, Unule, lubitorule de oameni. 

Stih: Sfinte sfinţite mucenice Cipriane, roagă-te lui Dumnezeu pentru noi. 
Mulțimea bolilor şi a neputinţelor mele, pricinuite de lucrarea vrăjilor, a farmecelor 
şi a tot felul de descântece, tămăduieşte-le sfințite Cipriane, alungând de la mine 


toată lucrarea diavolească. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Rănit fiind de a diavolului răutate, zac acum pătimind durere cumplită, ci cu căl- 
dură te chem pe tine, părinte, vino degrab spre al meu ajutor şi mă scoate din ispite. 


Stih: Sfinte sfinţite mucenice Cipriane, roagă-te lui Dumnezeu pentru noi. 


De mulțimea primejdiilor şi de năvălire a diavolilor şi de toată fermecarea izbă- 
veşte pe robul tău, Cipriane prea fericite, cela ce ai biruit toată meşteşugirea 
satanei. 


Slavă Tatălui şi Fiului şi Sfântului Duh 

Arătatu-te-ai slujitor credincios al Stăpânului, sfinţite Cipriane, biruind a ispitelor 
şi a chinurilor mulțime; biruieşte şi acum, rogu-te, toată răutatea diavolească ce mă 
chinuie pe mine. 

Şi acum şi pururea şi în vecii vecilor. Amin (a Născătoarei de Dumnezeu) 
Stropeşte-mă şi pe mine, Curată, cu ploaia milostivirii tale şi cu mulțimea îndu- 
rărilor tale şi spală-mi întinăciunea sufletului meu, albindu-l mai vârtos decât zăpa- 
da. 


Următoarele stihiri se zic după Cantările a 3-a şi a 6-a: 


Izbăveşte de toată vătămarea, fermecarea şi vraja, ierarhe Cipriane şi mucenice al 
lui Hristos, pe cei ce aleargă cu credinţă la mijlocirea ta. 


Caută cu milostivire, cu totul lăudată Născătoare de Dumnezeu, spre necazul cel 
cumplit al trupului meu şi vindecă durerea sufletului meu. 


[Preotul rosteşte ectenia: Miluieşte-ne pe noi, Dumnezeule... la care pomeneşte pe 
cei pentru care se face paraclisul: Doamne miluieşte (de 12 ori). Apoi preotul zice 
ecfonisul: Ca milostiv şi iubitor de oameni...] 


Sedealna, glas 2: 


Podobie: Ceea ce eşti rugătoare caldă şi zid nebiruit, izvor de milă şi lumii scă- 
pare, cu deadinsul strigăm către tine, Născătoare de Dumnezeu, Stăpână: Vino 
degrab şi ne izbăveşte pe noi din nevoi, ceea ce eşti singură grabnic folositoare. 


Nu înceta a te ruga pururea către Domnul pentru noi cei ce cu credință scăpăm sub 


a ta ocrotire, ca să biruim necazurile vieţii, căci tu ne eşti apărător şi mare 
mijlocitor către Domnul. 


Cântarea a 4-a 


Irmos: Am auzit, Doamne, taina rânduielii 'Tale, am înţeles lucrurile Tale şi am 
prea slăvit Dumnezeirea Ta. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Pe diavolul cel mândru care prin măiestriile lui cele necurate se oşteşte împotriva 
noastră, surpă-l degrab, părinte Cipriane, cu rugăciunile tale. 


Stih: Sfinte sfinţite mucenice Cipriane, roagă-te lui Dumnezeu pentru noi. 

Plâng şi mă tânguiesc, căci păcate lângă păcate adaug şi din fapte nu-mi este mie 
mântuire, ci scăpând la al tău ajutor, sfinte, rogu-te să mă ridici din adâncul 
deznădejdii. 

Stih: Sfinte sfinţite mucenice Cipriane, roagă-te lui Dumnezeu pentru noi. 
Cuprins fiind de necazurile vieţii şi împresurat de cursele vrăjmaşului, ce mă trag 
în prăpastia pierzării, te rog cu credinţă, sfințite Cipriane, tinde-mi şi mie mână de 
scăpare. 


Slavă Tatălui şi Fiului şi Sfântului Duh 


Leac tămăduitor împotriva farmecelor, să mi se facă mie harul tău, părinte, dez- 
legând toată legătura vrăjilor şi prezicerile ghicitorilor. 


Şi acum şi pururea şi în vecii vecilor. Amin (a Născătoarei de Dumnezeu) 


Văzându-mi traiul meu cel desfrânat şi petrecerea cea ticăloasă, alerg la ajutorul 
tău Fecioară prea curată, rugându-te să-mi dăruieşti a vieţii îndreptare. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-o nouă, lubitorule de oameni. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Grabnic ajutător şi tare apărător te avem pe tine, Cipriane mărite. Pentru aceasta te 
rugăm, slobozeşte-ne degrab de a ispitelor mulțime. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Săvârşind fapte necuvioase şi intunecându-mi-se cugetarea, m-am supus de bună 
voie celui viclean, dar tu, sfinte, din tirania acestuia slobozeşte-mă degrab. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Căzând în cursele oamenilor celor răi, şi chinuit fiind fără nădejde de scăpare, către 
tine ridic ochii mei, Cipriane milostive, slobozeşte-mă de a lor vicleană uneltire. 


Slavă Tatălui şi Fiului şi Sfântului Duh 


Nouă celor ce suntem cuprinşi de mulţimea întristărilor şi de răutatea vrăjmaşilor, 
mângâiere inimilor noastre ne dăruieşte şi bucuria mântuirii ne-o hărăzeşte. 


Şi acum şi pururea şi în vecii vecilor. Amin (a Născătoarei de Dumnezeu) 


Indrăznire având către tine, Preasfântă Fecioară, cu durere din inimă şi cu suspin 
din adânc strig către tine, mijloceşte-mi iertare de păcate şi a Raiului sălăşluire. 


Cântarea a 6-a 
Irmos: Rugăciunea mea voi înălța către Domnul şi Lui voi spune scârbele mele; că 
s-a umplut sufletul meu de răutăţi şi viaţa mea s-a apropiat de iad, şi ca lona mă 


rog: Dumnezeule, din stricăciune scoate-mă. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Incetează-mi durerea trupului meu şi tămăduieşte-mi zdrobirea cea nevindecată a 
sufletului meu, risipindu-mi întunericul minţii, părinte Cipriane, şi dăruindu-mi 
lumina pocăinţei. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Mulțimea întristărilor cea nemăsurat m-a cuprins pe mine ticălosul, pentru aceea la 
a ta milostivire alerg cu credinţă, cerând slobozire de dureri şi pază de primejdii. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Biruit fiind de răutatea vicleanului şi de cea a oamenilor lui, zac la pământ păti- 
mind durere cumplită; pentru aceasta cu zdrobire strig către tine, Cipriane mi- 
lostive, alinează-mi a durerilor mulțime. 

Slavă Tatălui şi Fiului şi Sfântului Duh 

Ridică-ne pe noi la înălțimea faptelor bune, Hristoase Dumnezeule, şi cu rugă- 
ciunile ierarhului Tău Ciprian, ne învredniceşte ca vremea vieţii noastre în pocăință 
a o petrece. 

Şi acum şi pururea şi în vecii vecilor. Amin (a Născătoarei de Dumnezeu) 
Inflorit-ai ca un crin în văile lumeşti, Fecioară curată, împrăştiind tuturor mireasma 
darurilor tale. Bine miresmează-ne şi pe noi smeriţii cei ce nădăjduim la mila 
milostivirilor tale. 


Apoi stihirile: 


Izbăveşte de toată vătămarea, fermecarea şi vraja, ierarhe Cipriane şi mucenice al 
lui Hristos, pe cei ce aleargă cu credinţă la mijlocirea ta. 


Caută cu milostivire, cu totul lăudată Născătoare de Dumnezeu, spre necazul cel 
cumplit al trupului meu şi vindecă durerea sufletului meu. 


Ectenia şi Condacul, glasul al 2-lea: 

Taberile vrăjmaşilor ce se luptă împotriva noastră alungă-le cu rugăciunile tale, 
Sfinte, şi valurile cele sălbatice ale ispitelor opreşte-le degrab cu mijlocirile tale, 
Cipriane fericite, ca în cântări să te lăudăm neîncetat pe tine, apărătorul cel nebiruit 


al creştinilor. 


Prochimen, glasul al 4-lea: Gura mea va grăi înţelepciune şi cugetul inimii mele 
pricepere. 


Stih: Minunat este Dumnezeu întru sfinţii Săi, Dumnezeul lui Israel. 


Evanghelia de la loan 


Zis-a Domnul: 


9. Eu sunt uşa: de va intra cineva prin Mine, se va mântui şi va intra şi va ieşi şi 
păşune va afla. 

10. Furul nu vine decât ca să fure şi să junghie şi să piardă. Eu am venit ca viaţă 
Să aibă şi din belşug să aibă. 

11. Eu sunt păstorul cel bun. Păstorul cel bun îşi pune sufletul pentru oile sale. 
12. Iar cel plătit şi cel care nu este păstor şi ale cărui oi nu sunt ale lui, vede 
lupul venind şi lasă oile şi fuge şi lupul le răpeşte şi le risipeşte. 

13. Dar cel plătit fuge, pentru că este plătit şi nu are grijă de oi. 

14. Eu sunt păstorul cel bun şi cunosc pe ale Mele şi ale Mele Mă cunosc pe 
Mine. 

15. Precum Mă cunoaşte Tatăl şi Eu cunosc pe Tatăl. Şi sufletul Îmi pun pentru 
oi. 

16. Am şi alte oi, care nu sunt din Staulul acesta. Și pe acelea trebuie să le aduc 
şi vor auzi glasul Meu şi va fi o turmă şi un păstor. 


Slavă Tatălui şi Fiului şi Sfântului Duh , glasul al 2-lea 


Pentru rugăciunile ierarhului Tău Ciprian, Milostive, curăţeşte mulțimea gre- 
şelilor noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stih: Miluieşte-ne, Dumnezeule, după mare mila Ta şi după mulțimea 
îndurărilor Tale, curăţeşte toate fărădelegile noastre. 


Şi stihira aceasta, glasul al 6-lea: 


Podobie: "Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Limbă înţelepţită de Dumnezeu, mişcată de harul Duhului şi organ cu coarde 
dumnezeieşti, povăţuitor iscusit spre mântuire şi preot insuflat de Duhul Sfânt, te- 
al arătat Cipriane prea sfinţite, atletul cel ales al lui Hristos. Pentru aceasta ne 
rugăm ţie: izbăveşte-ne de ispite şi întristări şi de farmecele şarpelui, ce se lucrează 
prin oameni răi şi vicleni, ca să te cinstim pe tine, noi cei ce scăpăm la a ta ocrotire. 


[Preotul zice: Mântuieşte, Dumnezeule, poporul tău... Doamne miluieşte (de 12 
ori) Apoi Ecfonisul: Cu milă şi cu îndurările şi cu iubirea de oameni...] 


Cântarea a 7-a 

Irmos: Tinerii cei ce au mers din ludeea în Babilon oarecând, cu credinţa Treimii, 
văpaia cuptorului au călcat-o, cântând: Dumnezeul părinţilor noştri, bine eşti cu- 
vântat. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Tulburarea ispitelor şi năvălirile patimilor celor stricătoare de suflet, potoleşte-le, 
prea fericite, cu rugăciunea ta, şi la limanul cel neînvăluit al mântuirii ne povă- 


țuieşte. 
Stih: Sfinte sfinţite mucenice Cipriane, roagă-te lui Dumnezeu pentru noi. 


În toate zilele vrăjmaşul mă ispiteşte şi în adâncul deznădejdii a mă trage se sileşte; 
ci rogu-te pe tine, sfințite Cipriane, surpă măiestriile lui cu rugăciunile tale. 


Stih: Sfinte sfinţite mucenice Cipriane, roagă-te lui Dumnezeu pentru noi. 
Vremea vieţii mele celei ticăloase se apropie de sfârşit, curgând cu dulce împă- 
timire, ci mă deşteaptă la pocăință, părinte Cipriane, îndreptându-mă spre calea 
mântuirii. 


Slavă Tatălui şi Fiului şi Sfântului Duh 


De mulțimea vrăjilor şi de tot felul de descântece, de deochi şi de orice fel de 
răutate, izbăveşte-ne pe noi, slăvite Cipriane, cei ce ne-am îmbogăţit cu a ta 
mijlocire şi apărare. 


Şi acum şi pururea şi în vecii vecilor. Amin (a Născătoarei de Dumnezeu) 
Din desişul cel întunecat al patimilor mele scoate-mă, Fecioară şi mă povă- 
fuieşte către cărarea cea netedă a pocăinţei, luminând sufletul meu cu lumina 


cea dulce a Fiului tău. 


Cântarea a 8-a 


Irmos: Pe Împăratul ceresc... 
Stih: Sfinte sfinţite mucenice Cipriane, roagă-te lui Dumnezeu pentru noi. 


Nouă celor ce alergăm la a ta apărare, cere-ne pace şi iertare, sfinţite Cipriane, 
risipind, cu rugăciunile tale, negura cea întunecată a păcatelor noastre. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Să-mi fii, părinte, ajutător întru nevoi şi în mâhniri grabnic mângâietor, ţie celui ce 
mă primejduiesc de meşteşugirile vechiului împiedicător. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Curăţeşte-mi sufletul cel ticălos de toată mudăria răutăţii, cu rugăciunile tale cele 
dumnezeieşti, părinte Cipriane, şi mijloceşte neîncetat pentru a mea mântuire. 


Binecuvântăm pe Tatăl şi pe Fiul şi pe Sfântul Duh, Domnul. 

Ierarhe Cipriane, prea sfințite, ascultă glasul robului tău şi mă păzeşte nevătămat 
de meşteşugirile înțeleptului întru răutate, care caută să mă arunce în văpaia cea 
nestinsă. 


Şi acum şi pururea şi în vecii vecilor. Amin (a Născătoarei de Dumnezeu) 


Fecioară prea lăudată, primeşte rugăciunile noastre ce le aducem ţie din durerea 
inimii şi ne sfinţeşte pe noi, cei ce scăpăm sub al tău acoperământ. 


Stih: Să lăudăm, bine să cuvântăm şi să ne închinăm Domnului, cântându-l şi 
prea înălțându-L întru toți vecii. 


Pe Împăratul ceresc, pe care Îl laudă oştile îngereşti, lăudaţi-L şi-L prea înălțaţi 
întru toţi vecii. 


Cântarea a 9-a 


Irmos: Cu adevărat, Născătoare de Dumnezeu, te mărturisim pe tine Fecioară 
curată, noi cei izbăviţi prin tine, slăvindu-te cu cetele cele fără de trup. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Îmbogăţit fiind cu înţelepciunea cea cerească, Cipriane prea înțelepte, lauda 
Părinților şi podoaba ierarhilor, înţelepţeşte-mă şi pe mine, că neabătut să călă- 
toresc pe calea mântuirii. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Tămăduieşte rănile sufletului meu şi mintea mea o luminează, Cipriane lăudate, şi 
mă păzeşte nevătămat de năvălirile vrăjmaşilor ca să-ţi aduc cântare de mulţumire. 


Stih: Sfinte sfinţite mucenice Cipriane, roagă-te lui Dumnezeu pentru noi. 


Nu vom înceta pururea a lăuda mijlocirile tale, părinte Cipriane, că nu te-ai întors 
de la rugăciunile noastre, ci totdeauna ne-ai izbăvit în vreme de necaz. 


Slavă Tatălui şi Fiului şi Sfântului Duh 


Caută de sus spre robii tăi, sfințite Cipriane, şi primeşte mulţumirile noastre ce se 
aduc din buze netrebnice, pentru ale tale faceri de bine. 


Şi acum şi pururea şi în vecii vecilor. Amin (a Născătoarei de Dumnezeu) 


Cântare de mulţumire îți aducem noi robii tăi, Fecioară prea curată, că nu ne-ai 
lăsat pradă vrăjmaşilor noştri, ci ai făcut cu noi milele tale. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi troparele acestea, glasul al 8-lea: 


Pe cel ce a lăsat întunericul înşelăciunii şi la lumina cunoștinței de Dumnezeu s-a 
înălţat, pe sfințitul Ciprian, luminătorul Bisericii, să-l lăudăm. 


Pe tăinuitorul celor cereşti, pe gura cea izvorâtoare de înţelepciune şi pildă de 
evlavie, pe Ciprian cel prea fericit, cu vrednicie să-l mărim. 


Cum nu ne vom minuna de viaţa ta, părinte Cipriane, că din adâncul răutăţii te-ai 
suit la vârful bunătăţilor, de unde te rogi pentru cei ce te laudă pe tine. 


Cine aleargă la ajutorul tău şi nu ia degrab izbăvire de relele ce l-au cuprins, 
sfințite Cipriane? Că te-ai făcut cu adevărat scăpare întemeiată celor cuprinşi de 
cursele vrăjmaşului. 


Scăldându-te în sângele tău, prin mucenicie, te-ai înălţat ca un vultur la munţii cei 
dumnezeieşti, sfințite Cipriane, de unde caută şi spre noi, izbăvindu-ne de cele rele. 


Toate oştile îngereşti, Înaintemergătorul Domnului, cei doisprezece apostoli, 
Sfinţite mucenice Cipriane şi toţi Sfinţii, împreună cu Născătoarea de Dumne- 


zeu, faceţi rugăciuni ca să ne mântuiască pe noi. 


Apoi: 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Şi troparul Sfântului, glasul al 4-lea: Şi părtaş obiceiurilor şi următor scaunelor 
apostolilor fiind, lucrare ai aflat, de Dumnezeu însuflate, spre suirea privirii la cele 
înalte. Pentru aceasta cuvântul adevărului drept învățând, şi cu credinţă răbdând 
până la sânge, sfințite mucenice Cipriane, roagă-te lui Hristos Dumnezeu să mân- 
tuiască sufletele noastre. 


Ectenia şi Otpustul. 


Şi sărutând Sfintele icoane zicem: Har primind de la Hristos Domnul, ca un sfinţit 
mucenic al Lui, slobozeşte-ne pe noi de toată vătămarea şi întristarea, de toate 
înconjurările şi încercările vieţii, ca să propovăduim tuturor mijlocirea ta fierbinte 
şi să te lăudăm neîncetat, Cipriane prea sfințite. 


Pentru rugăciunile Sfinţilor părinţilor noştri, Doamne lisuse Hristoase, Fiul lui 
Dumnezeu, miluieşte-ne pe noi. Amin. 


(Extras din cărticica: Acatistul şi paraclisul Sfinţilor Ciprian şi lustina) 


Sinaxar - Pomenirea Sfântului sfinţitului mucenic Ciprian vrăjitorul şi a 
Sfintei lustina, fecioara 


In această lună, în ziua a doua, pomenirea Sfântului Sfinţitului mucenic Ciprian 
vrăjitorul şi a Sfintei Iustina, fecioara. 


Acesta era din Antiohia Siriei în vremea împăratului Deciu (către 250), de bun 
neam şi bogat, filozof şi vrăjitor cumplit. Și a fost câştigat la credinţa cea întru 
Hristos de către lustina fecioară şi creştină, care pe toate demonicele lui lucrări ca 
pe o pânză de păianjen le-a sfărâmat, fiind şi ea din Antiohia. 


Căci un bărbat oarecare elin, numit Aglaid, de dragostea frumuseţii ei rănindu-se şi 
neajungându-şi scopul a venit la Ciprian; iar acesta de trei ori trimițând demonii 
către tânără, n-a izbutit nimic. 


Deci după ce a cunoscut că meşteşugul său este neputincios, s-a botezat şi, arzând 
vrăjitoreştile sale cărți, a crezut în Domnul. 


Apoi a fost făcut episcop şi pe mulţi povăţuindu-i la credinţa lui Hristos, a fost 
prins împreună cu lustina de către stăpânitorul Damascului, şi strunjindu-li-se 
coastele au fost băgaţi în cazan de fier; şi fund trimişi la Nicomidia li s-au tăiat 
capetele. 


lar marele Grigorie cuvântătorul de Dumnezeu, nu pe altul, ci pe acesta îl numea 
iubit fecioarei. Şi se săvârşeşte soborul lor la locul muceniciei, care se afla de acea 
parte, la locaşurile lui Solomon. 


